Joanna Zubr

Joanna Zubr (Berdíchiv, Ukrainia, 1770ko maiatzaren 24a– Wielun, Polonia, 1852ko uztailaren 9a) Napoleondar gerretako soldadu poloniarra izan zen, poloniar-austriar gerrako beteranoa, eta Virtuti Militari Ordena jaso zuen lehen emakumea, maila altueneko kondekorazio militar poloniarra eta ofizialki sari militarra jaso zuen munduko lehen emakumeetako bat.

 Ibilbidea 
Napoleonen gerrak hasi eta 1808an Varsoviako Dukerri Handia sortu ostean, Joanna Colubr bere senarrarekin, Michaicarekin, Austriak gobernatzen zuen Volinia utzi zuen. Biak Dukerri berriaren armadara bildu ziren, Joanna hasieran kanpamenduko jarraitzaile zela (atzeguardian laguntzen zieten soldaduen emazteak, baita prostitutak ere, zerbitzuak eskatzen zituztenentzat). 

 Soldadu 
Senarrarekin armadan izena eman eta lasterrera bihurtu zen boluntario Infanteriako 2. Erregimentuan (4. konpainia, 2. batailoia), gizon jantzi eta bere benetako jeneroa nagusiei eta soldadu lagunei ezkutatuz.

1809. urtean, Joannak Galitziako Kanpainan parte hartu zuen, eta urte hartako maiatzaren 19an Zamoă-ko Guduan nabarmendu zen. Erakutsitako ausardiarengatik, Jose Poniatowski printzeak Virtuti Militari Ordenaren domina eman zion; Joanna izan zen kondekorazioa eman zioten lehen soldadua eta guduan erakutsitako ausardiarengatik ofizialki sari militarra jaso zuen munduko lehen emakumeetako bat.

Kanpainaren ondoren, 17. Infanteria Erregimentuarekin bat egin zuen Dąbrowski dibisioan, Jan Henryk Dąbrowskiren agindupean. Senarra alfereza zen erregimentu berean, eta Joanna Żubr sarjentu, Poloniako armadan gradu hori izan zuen lehen emakumea. Bere dibisioak, 'poloniar dibisio handiena' deitua, Errusiako inbasio napoleondarrean parte hartu zuen, gero Bielorrusia izan den kanpainan.

Batailetan eta Napoleonen erretiroan, bere dibisiotik bananduta geratu zen, baina Joanna Zubrek bere kabuz Errusiatik irtetea lortu zuen. 1813ko udan, Józef Poniatowski printzearen indarrek Krakovia utzi eta aste batzuetara, Poloniako unitateak harrapatu zituen Saxonian, eta Fontainebleauko Ituna sinatu eta gerraren amaierara borrokan jarraitu zuen.

 Itzulera 
Joanna eta senarra Poloniara itzuli ziren. Austriak eta Errusiak okupatutako Poloniako eremuetara itzultzerik ez zutenez, Wieluńen geratzea erabaki zuten. 

 Heriotza 
Wieluńen hil zen kolera izurrite batean, 1852an, gutxi gorabehera laurogei urte zituela.

 Sariak eta aintzatespenak 

 Virtuti Militari Ordena

 Erreferentziak 

 Kanpo estekak 

Kategoria:Ukrainarrak
Kategoria:Poloniarrak
Kategoria:Gerra garaiko emakume trabestiak
Kategoria:Napoleondar Gerretako militarrak
Kategoria:Virtuti Militari jaso dutenak